CELEX: 62013TA0045(01)
Language: hr
Date: 2018-03-08 00:00:00
Title: Predmeti T-45/13 RENV i T-587/15: Presuda Općeg suda od 8. ožujka 2018. – Rose Vision protiv Komisije („Arbitražna klauzula — Sedmi okvirni program za istraživanja, tehnološki razvoj i demonstracijske aktivnosti — Sporazumi o dodjeli bespovratnih sredstava koji se odnose na projekte FIRST, FutureNEM, sISI, 4NEM i SFERA — Rok za dostavu konačnog izvješća financijske revizije — Financijske revizije kojima su utvrđene nepravilnosti u provedbi projekata — Odgoda plaćanja — Povjerljivost financijskih revizija — Prihvatljivost prijavljenih troškova — Izvanugovorna odgovornost — Naknada plaćenih iznosa — Šteta uzrokovana upisom u sustav ranog upozoravanja”)

23.4.2018   
            
            
               HR
            
            
               Službeni list Europske unije
            
            
               C 142/39
            
         Presuda Općeg suda od 8. ožujka 2018. – Rose Vision protiv Komisije
   (Predmeti T-45/13 RENV i T-587/15) (1)
   
   ((„Arbitražna klauzula - Sedmi okvirni program za istraživanja, tehnološki razvoj i demonstracijske aktivnosti - Sporazumi o dodjeli bespovratnih sredstava koji se odnose na projekte FIRST, FutureNEM, sISI, 4NEM i SFERA - Rok za dostavu konačnog izvješća financijske revizije - Financijske revizije kojima su utvrđene nepravilnosti u provedbi projekata - Odgoda plaćanja - Povjerljivost financijskih revizija - Prihvatljivost prijavljenih troškova - Izvanugovorna odgovornost - Naknada plaćenih iznosa - Šteta uzrokovana upisom u sustav ranog upozoravanja”))
   (2018/C 142/50)
   Jezik postupka: francuski
   
      Stranke
   
   
      Tužitelj: Rose Vision, SL (Pozuelo de Alarcón, Španjolska) (zastupnik: J.J. Marín López, odvjetnik)
   
      Tuženik: Europska komisija (zastupnici: u predmetu T-45/13 RENV R. Lyal i M. Siekierzyńska, agenti, uz asistenciju J. Rivas Andrésa, odvjetnika i u predmetu T-587/15 J. Estrada de Solà, P. Rosa Plaza i S. Delaude, agenti, uz asistenciju J. Rivas Andrésa, odvjetnika)
   
      Predmet
   
   U predmetu T-45/13 RENV, kao prvo, zahtjev na temelju članka 272. UFEU-a kojim se traži utvrđenje povrede ugovornih odredaba koje se primjenjuju na projekt FutureNEM, kao drugo, zahtjev na temelju članka 272. UFEU-a kojim se traži naknada štete koju je tužitelj navodno pretrpio na temelju toga što je Komisija povrijedila te ugovorne odredbe, kao treće, zahtjev na temelju članka 268. UFEU-a kojim se traži naknada štete koju je tužitelj navodno pretrpio na temelju upisa njegova imena u sustav ranog upozoravanja (SRU) i, kao četvrto, zahtjev na temelju članka 263. UFEU-a kojim se traži poništenje odluke koja se odnosi na upis tužiteljeva imena u SRU i, u predmetu T-587/15, kao prvo, u bitnome, zahtjev na temelju članka 272. UFEU-a kojim se traži utvrđenje povrede ugovornih odredbi koje se primjenjuju na projekte FIRST, FutureNEM, sISI, 4NEM i SFERA, kao drugo, zahtjev na temelju članka 272. UFEU-a kojim se traži utvrđenje toga da tužitelj Komisiji ne duguje iznos koji se od njega traži, kojim se traži naknada štete koju je tužitelj navodno pretrpio na temelju toga što je Komisija povrijedila ugovorne odredbe, kao i nalaganje Komisiji plaćanja dugovanih iznosa na temelju njegova sudjelovanja u tim projektima, kao treće, zahtjev na temelju članka 268. UFEU-a kojim se traži naknada štete koju je tužitelj pretrpio nakon upisa njegova imena u SRU i, kao četvrto, zahtjev na temelju članka 263. UFEU-a kojim se traži poništenje odluke Komisije C(2015) 5449 final od 28. srpnja 2015. koja se odnosi na povrat ukupnog iznosa od 535 613,20 eura, uvećanog za kamate, koji tužitelj duguje.
   
      Izreka
   
   
               1.
            
            
               Predmeti T-45/13 RENV i T-587/15 spajaju se u svrhu donošenja presude.
            
         
               2.
            
            
               Tužbe se odbijaju.
            
         
               3.
            
            
               Društvo Rose Vision, SL snosit će vlastite troškove, kao i troškove Europske komisije uključujući, kad je riječ o predmetu T-45/13 RENV, troškove nastale u okviru prvostupanjskog postupka pred Općim sudom u predmetu T-45/13, troškove nastale u žalbenom postupku u predmetu C-224/15 P i troškove nastale u prethodnom postupku.
            
         
      (1)  SL C 178, 22. 6. 2013.